विशेष प्रार्थना के बाद चर्च में गूंजा हैप्पी क्रिसमस
दिनभर चला शुभकामनाएं देने का दौर
भास्कर संवाददाता | नागदा
गुरुवार रात 11.30 बजे विशेष प्रार्थना के बाद कैथोलिक चर्च में आतिशबाजी कर प्रभु यीशु का जन्मदिवस मनाया गया। इसके बाद समाजजनों ने एक-दूसरे से गले मिलकर हैप्पी क्रिसमस मेरी क्रिसमस कहकर शुभकामनाएं दी। शुक्रवार सुबह 9 बजे क्राइस्ट चर्च में धर्माध्यक्ष संध्या मैसी ने विशेष प्रार्थना कराई। इसमें धर्माध्यक्ष ने प्रभु यीशु के संदेश का वाचन किया। इसके बाद युवाओं ने आतिशबाजी की और शुभकामना देने का दौर शुरू हुआ। चर्च में इस दौरान मेले जैसा माहौल हो गया था। हर कोई गले लगकर एक-दूसरे को बधाई दे रहा था। कैथोलिक चर्च में सुबह 8.30 बजे विशेष प्रार्थना कराई गई। दिनभर समाज के घरों में उल्लास का माहौल बना रहा और समाजजन एक-दूसरे के घर पहुंचकर शुभकामना देते रहे।
जनप्रतिनिधियों ने भी दी शुभकामनाएं- क्राइस्ट चर्च में विशेष प्रार्थना में जनप्रतिनिधियों ने भी पहुंचकर समाजजनों को क्रिसमस पर्व की शुभकामनाएं दी। इस मौके पर विधायक दिलीपसिंह शेखावत, नपाध्यक्ष अशोक मालवीय, पूर्व नपाध्यक्ष गोपाल यादव, पूर्व विधायक दिलीपसिंह गुर्जर, भाजपा मंडल अध्यक्ष राजेश धाकड़, ग्रामीण मंडल अध्यक्ष महेश व्यास, शहर कांग्रेस अध्यक्ष व पार्षद सुबोध स्वामी, अशोक मावर, पंकज माखरिया, आशीष ओरा, नरेंद्र कोठारी आदि मौजूद थे। (संबंधित खबर पेज-6 पर)
प्रार्थना में मौजूद समाजजन व जनप्रतिनिधि। इनसेट प्रार्थना कराती धर्माध्यक्ष संध्या मैसी। फोटो- प्रदीप व्यास
hin_Deva hin_Deva npi_Deva hin_Deva hin_Deva hin_Deva